Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 899

2. ÉPÍTETT TÉR ÉS ALAKÍTÁSA Idõkeret: 14 hét Cél A lakások és lakóházak építési eljárásainak és anyagainak megismerése. A lakóépületek tervrajzainak értelmezése, a kivitelezés folyamatának megértése. A lakás anyag-, energia- és információáramainak megismerése. A kellemes közérzet fontosságának felismerése. A lakberendezés esztétikai szerepének tudatosítása. A berendezési tárgyak funkcionális és formai szempontok szerinti megválasztása. A berendezési tárgyak lényegi paramétereinek felismerése és alkalmazása. A háztartási textíliák kiválasztási szempontjainak, karbantartásának, kezelésének elemzése. A lakásokban elhelyezhetõ dísznövények megismerése, néhány jellegzetes növény felismerése. A növények talaj- és tápanyagigényeinek és fontos ökológiai tényezõinek ismerete. Követelmény Ismerje a lakásépítés menetét, az építkezési hatóság szerepét. Értelmezni tudja a házak és lakások alapés homlokzati rajzait. Ismerje a lakás peremének tulajdonságait, az anyag-, energia- és információáramokat. Ismerje a kellemes közérzet tényezõit, a komfortfokozatok jellemzõit. Legyen tájékozott a lakás berendezésének alapelveiben. Képes legyen egy helyiség alaprajza alapján berendezési tervet készíteni. Ismerje a bútorok funkcióit, a népmûvészeti bútorok kialakulásának körülményeit. Ismerje a díszítõ textíliák alkalmazásait, kezelésüket. Sajátítson el néhány textilkészítési módot, ismerje a megmunkálás eszközeit. Ismerje a lakás tájolásának kérdéseit a növények elhelyezése szempontjából. Növénytartó edények tulajdonságainak ismerete. Önálló elképzelés alapján díszítsen virágtartó edényeket. Ismerje a lakásépítéshez és lakberendezéshez kapcsolódó foglalkozásokat. Függõség Az anyagok fõbb tulajdonságainak ismerete. A lakáshelyiségek funkcióinak ismerete. A tárgyak síkbeli leképzésének ismerete. A fény, a levegõ szerepének figyelembevétele a növények elhelyezésénél. Tartalom 2.1. Lakások és lakóházak építése (4) Építkezés hagyományos és korszerû anyagokkal. Tervezéstõl a kivitelezésig. A lakás tervrajzai. Szakipari munkák a lakásban. 2.2. A lakás mint technikai rendszer (2) A lakás pereme, áramok. Közérzet és komfort a lakásban. 2.3. Lakberendezés (6) A lakás beosztása, berendezése. Funkciószemlélet a lakás berendezésében. Bútortörténet. Rendezzük be a szobánkat. Textil a lakásban. Egy kis népmûvészet. 2.4. Növények a lakásban (2) Szobai dísznövények a lakásban. Növénytartó edények. Értékelés Lakberendezési terv szóbeli értékelése. Munkadarabok értékelése megadott szempontok alapján; önértékelés.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes